Document ID: 32014R1387

DELEGOVANÉ NARIADENIE KOMISIE (EÚ) č. 1387/2014
z 14. novembra 2014,
ktorým sa mení príloha I k nariadeniu Rady (ES) č. 1528/2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 1528/2007 z 20. decembra 2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (1), a najmä na jeho článok 2 ods. 2,
keďže:
(1)
Zoznam zvýhodnených krajín využívajúcich bezcolný a bezkvótový režim dovozu EÚ je stanovený v prílohe I k nariadeniu (ES) č. 1528/2007.
(2)
Keňa neprijala potrebné opatrenia na ratifikáciu svojej dočasnej dohody o hospodárskom partnerstve a v dôsledku toho sa v súlade s článkom 2 ods. 3 nariadenia (ES) č. 1528/2007, a najmä jeho písmenom b) prestal od 1. októbra 2014 podľa nariadenia Európskeho parlamentu a Rady (EÚ) č. 527/2013 (2) na ňu vzťahovať režim prístupu na trh povolený podľa nariadenia (ES) č. 1528/2007.
(3)
Keňa, Európska únia a jej členské štáty však ukončili rokovania o dohode o hospodárskom partnerstve 16. októbra 2014.
(4)
Komisia je splnomocnená prijať delegované akty v súlade s článkom 24a nariadenia (ES) č.1528/2007 na účely zmeny prílohy I k uvedenému nariadeniu s cieľom pridať regióny alebo štáty zo skupiny štátov AKT, ktoré ukončili rokovania o dohode medzi Európskou úniou a tým regiónom alebo štátom, ktorý spĺňa požiadavky článku XXIV GATT 1994.
(5)
Po dátume uplatňovania tohto nariadenia sa na pridanie Kene do prílohy I k nariadeniu (ES) č. 1528/2007 budú vzťahovať podmienky článku 2 ods. 3 uvedeného nariadenia, a najmä jeho písmena b),
PRIJALA TOTO NARIADENIE:
Článok 1
Do prílohy I k nariadeniu (ES) č. 1528/2007 sa vkladá táto krajina:
„KENSKÁ REPUBLIKA“
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 14. novembra 2014

Labels: 3
13
15
18